เรื่องร้องเรียน: ถนนมี 3 เลน เลนขวาสุดปิดช่องจราจรไปหนึ่งช่องเพราะมีการก่อสร้าง   ส่วนเลนซ้ายสุด มีการตั้งร้านขายของบนพิ้นผิวจราจร กีดขวางการจราจรไปหนึ่งช่อง   ทำให้รถสามารถวิ่งได้แค่เลนกลางเพียงเลนเดียว  ก่อนหน้านี้ได้มีการแจ้งไปหลายหน่วยงาน แต่ก็ยังกลับมาขายที่เดิมซ้ำแล้วซ้ำเล่า หวังเป็นอย่างยิ่งว่าทาง กทม. สำนักงานเขตบางกะปิ เทศกิจเขตบางกะปิ จะมาดูแลจุดนี้อย่างต่อเนื่อง
การดำเนินการของเจ้าหน้าที่: สำนักงานเขตบางกะปิ โดยฝ่ายเทศกิจร่วมกับเจ้าหน้าที่ตำรวจสถานีตำรวจนครบาลหัวหมาก ลงพื้นที่ตรวจสอบกวดขัน พร้อมทั้ง ดำเนินการจับกุมเปรียบเทียบปรับผู้ลักลอบจำหน่ายสินค้าบริเวณดังกล่าวอย่างต่อเนื่อง เพื่อให้ประชาชนที่สัญจรผ่านไป-มาได้รับความสะดวก และมีความปลอดภัยในการใช้เส้นทางมากยิ่งขึ้น อย่างไรก็ดีจักได้ให้เจ้าหน้าที่คอยติดตามตรวจสอบ และกวดขันอย่างต่อเนื่อง เพื่อความเป็นระเบียบเรียบร้อยของพื้นที่เขต และเพื่อบรรเทาปัญหาความเดือดร้อนของประชาชนให้หมดไป
ความเห็นของผู้แจ้ง: ขอบคุณ สน หัวหมากและ เขตบางกะปิมากครับ
พื้นที่: แขวงหัวหมาก เขตบางกะปิ กรุงเทพมหานคร